વર્ષ ૨૦૧૫માં ફરી એક વખત સિપાઈ ભાઈઓએ એકત્રિત થઈને "સિપાહી યંગ ગ્રુપ" ની રચના કરી અને તેમાંથી વર્ષ ૨૦૧૬ માં “સિપાહી સમાજ ટ્રસ્ટ” ૨જીસ્ટર સંસ્થાની સ્થાપના કરી. હાલમાં સિપાઈ સમાજ માટે ગુજરાતમાં સૈાથી વધુ પ્રવૃતિ કરતી સંસ્થા સિપાઈ સમાજ ટ્રસ્ટ છે. આ સંસ્થા દ્વારા હાલમાં “સિપાહી સમાજ” માસિક ન્યુઝપેપર નું સંચાલન, સિપાઈ સમાજના ધો.૧૦ કે તેથી ઉચ્ચ અભ્યાસ કરતા વિદ્યાર્થીઓ માટે જકાત સ્કોલરશીપની વ્યવસ્થા, જીવનસાથી પરિચય સમારોહ અને મેરેજ બ્યુરો નું સંચાલન, વિદ્યાર્થીઓને શૈક્ષણિક માર્ગદર્શન માટે કારકિર્દી માર્ગદર્શન પોગ્રામનું વિવિધ ગામમાં આયોજન, હોશિયાર વિધાર્થીઓ તથા સરકારી નોકરી પ્રાપ્ત નવયુવાનો માટે સંસ્થા દ્વારા સન્માન સમારોહનું આયોજન, મેડીકલ કેમ્પો, બ્લડ ડોનેશન કેમ્પ વગેરે નાની મોટી અનેક પ્રવૃતિઓ કરવામાં આવે છે.